Community (cyfres teledu)

Cyfres deledu gomedi Americanaidd yw ***Community*** a grëwyd gan Dan Harmon a ddarlledwyd ar NBC ac Yahoo! Screen rhwng 17 Medi 2009 a 2 Mehefin 2015. Mae'r gyfres yn dilyn cast ensemble o gymeriadau a chwaraewyd gan Joel McHale, Gillian Jacobs, Danny Pudi, Yvette Nicole Brown, Alison Brie, Donald Glover, Ken Jeong, Chevy Chase, a Jim Rash mewn coleg cymunedol yn nhref ffuglennol Greendale, Colorado. Mae'n gwneud defnydd trwm o meta-hiwmor a cyfeiriadau diwylliant pop, yn aml yn parodïo ystrydebau ffilm a theledu.

Seiliodd Harmon y rhaglen ar ei brofiadau ei hun yn mynychu coleg cymunedol. Ysgrifennwyd pob pennod yn unol â thempled "cylch stori" Harmon, dull a ddyluniwyd i greu straeon effeithiol, strwythuredig. Gweithiodd Harmon fel 'showrunner' y gyfres am ei dri chyfres cyntaf, ond collodd ei swydd cyn y pedwerydd cyfres a'i ddisodli gan yr awduron David Guarascio a Moses Port. Ar ôl ymateb llugoer i'r pedwerydd cyfres gan gefnogwyr a beirniaid, cafodd Harmon ei ail-gyflogi ar gyfer pumed tymor y sioe, ac ar ôl hynny cafodd ei ganslo gan NBC. Comisiynodd Yahoo! Screen y chweched cyfres, yr un derfynol, a ddaeth i ben ar 2 Mehefin 2015.

Derbyniodd *Community* clod beirniadol am yr actio a'r ysgrifennu, ymddangosodd ar restrau "gorau" diwedd blwyddyn nifer o feirniaid ar gyfer 2009, 2010, 2011, 2012, 2014, a 2015, a datblygwyd dilyniad cwlt.

## Gosodiad 
Mae Jeff Winger yn cael ei ddiarddel o'r bar a gwahardd o'i gwmni cyfreithiol pan ddarganfyddir ei fod wedi dweud celwydd am feddu ar radd baglor o Brifysgol Columbia. Mae hyn yn ei adael heb unrhyw ddewis ond cofrestru yng Ngholeg Cymunedol Greendale er mwyn ennill gradd dilys. Mae Jeff wedi ei ddenu'n gyflym at ei cyd-myfyrwraig gweithredydd, Britta Perry, ac yn esgus redeg grŵp astudio er mwyn treulio amser gyda hi.

Fodd bynnag, nid yw pethau'n mynd i gynllun pan mae hi'n gwahodd Abed Nadir, nerd sy'n caru diwylliant pop, a mae fe'n dod â chyd-ddisgyblion eraill: Shirley Bennett, mam sengl chrefyddol iawn, gor-gyflawnwr naïf Annie Edison, cyn seren bêl-droed Americanaidd ysgol uwchradd Troy Barnes, a'r miliwnydd oedrannus sinigaidd Pierce Hawthorne. Er gwaethaf eu gwahaniaethau, mae aelodau'r grŵp yn dod yn ffrindiau agos yn glou.

Wrth gymryd rhai dosbarthiadau gyda'i gilydd semester ar ôl semester, mae aelodau'r grŵp yn aml yn cael eu rhaffu i helpu Deon lliwgar y coleg, Craig Pelton, yn ei gynlluniau i wneud i'r ysgol ymddangos yn fwy parchus, yn ogystal â gorfod delio â antics eu hathro ansefydlog (ac yn y pen draw eu cyd-ddisgybl) Ben Chang.

Mae cyfres un yn dilyn creadigaeth y grŵp astudio gan Jeff, a'u anturiaethau a'u anffodion. Mae cyfres dau yn parhau â'u hail flwyddyn yn Greendale. Gorfodir Chang i ymrestru fel myfyriwr ac mae'n ceisio ymuno â'r grŵp astudio, wrth gynllunio dial yn eu herbyn yn gyfrinachol. Yn y cyfamser, mae'r Deon Craig Pelton yn cael ei orfodi i ymladd dros balchder Greendale yn erbyn Deon Spreck o City College, ysgol gelyn Greendale, sy'n arwain yn y pen draw at frwydr peli paent. Yng nghyfres tri, mae'r ysgol o dan fygythiad Chang, sy'n llunio cynllwyn dihiryn i gymryd yr ysgol drosodd. Rhaid i Troy hefyd brwydro i benderfynu fynychu'r Ysgol Atgyweirio Cyflyru Aer, tebyg i gwlt ai peidio.

## Cast a chymeriadau 
Mae'r sioe yn cynnwys cast ensemble o gymeriadau, gan ganolbwyntio ar aelodau'r grŵp astudio a grŵp cylchol o staff Coleg Cymunedol Greendale, gan gynnwys y deon.

* Joel McHale fel Jeff Winger, cyn-gyfreithiwr sy'n cofrestru yn Greendale ar ôl cael ei wahardd o'i gwmni cyfreithiol am honni ar gam fod ganddo radd baglor. Mae Jeff yn lothario coeglyd, cegog, hunanhyderus, sydd trwy'r amser yn defnyddio pobl er mwyn cael yr hyn y mae ei eisiau, yn aml i beidio â gwneud unrhyw waith. Fodd bynnag, wrth iddo ddod yn agosach at ei grŵp astudio newydd mae'n newid rhai o'i arferion a'i farnau. Dros amser mae'n fwy parod i gwneud aberthau personol dros ei ffrindiau, ac mae'n datgelu'n ddetholus y gall fod yn fwy amyneddgar ac yn llai beirniadol na'r hyn y mae dynion alffa eraill yn ei gynnig yn nodweddiadol.
* Gillian Jacobs fel Britta Perry, anarchydd hunan-ddiffiniedig, anffyddiwr, ac gweithredwr a deithiodd o amgylch y byd ar ôl gadael yr ysgol uwchradd. Mae Britta yn ymdrechu'n galed i ymddangos yn rhagweithiol, deallus ac aeddfed i eraill, ond fel rheol mae hi'n ymddangos yn rhodresgar ac yn rhagrithiol, yn enwedig y rhai sy'n ymwneud â'i nod i ddod yn therapydd. Er nad yw hi mor bydol-ddoeth neu mor hyddysg ag y mae hi'n meddwl ei bod hi, mae gan Britta awydd gwirioneddol a phwerus i helpu eraill, ac mae ganddi frwdfrydedd ac egni sylweddol yn yr hyn y mae'n rhoi ei hymdrechion ynddo (p'un a yw'n briodol neu wedi eu camosod). 
* Danny Pudi fel Abed Nadir, myfyriwr ffilm o dras Palestina a Gwlad Pwyl, gyda gwybodaeth wyddoniadurol o sioeau teledu a ffilmiau. Mae Abed yn gweld ryngweithio ag eraill trwy ddulliau arferol yn anodd, felly mae aml yn dewis dehongli gweithgareddau bob dydd y grŵp trwy eu cymharu ag ystrydebau ffilm a theledu. Er gwaethaf ei bod allan o gysylltiad â realiti ar brydiau, mae Abed yn arsylwr craff o ymddygiad dynol ac yn aml ef yw aelod doethaf y grŵp. 
* Yvette Nicole Brown fel Shirley Bennett (prif gast, cyfresi 1-5; achlysurol, cyfres 6), mam sengl a Christion lleisiol yn mynd i'r ysgol i gychwyn busnes brownie. Mae Shirley yn cael ei hystyried fel "mam" y grŵp, ond yn aml gall fod yn ormesol yn ei hawydd i helpu ac arwain ei ffrindiau. Er gwaethaf cael tymer boeth a dechrau'r gyfres trwy bod yn bryderus tuag at wahanol safbwyntiau, neu diffyg barn, crefyddol, mae Shirley yn berson caredig iawn gyda set gref o foesau. 
* Alison Brie fel Annie Edison, ieuengaf y grŵp, yn gor-gyflawnwr gymhelliol, yn drefnus yn ddi-baid, ac yn gymharol ddiniwed. Roedd Annie yn hynod amhoblogaidd yn yr ysgol uwchradd ac arfer bod yn gaeth i Adderall, sydd wedi peri iddi fod yn bryderus iawn, ac i ysu i'w brofi ei hun mewn amrywiaeth o grwpiau allgyrsiol er gwaethaf cael ei hystyried eisoes yn naturiol o ddeallus a deniadol gan eraill. Mae hi fel arfer yn hwyliog ac yn hamddenol, ond gall droi’n obsesiynol yn gyflym neu golli ei thymer pan fyddai methu â chyflawni neu pan fyddai wedi cael wrthod rhywbeth y mae hi’n poeni’n gryf amdano, hyd yn oed os yw’n ymwneud â rhywbeth mor syml â beiro. 
* Donald Glover fel Troy Barnes (cyfresi 1-5), cyn-seren pêl-droed Americanaidd ysgol uwchradd a gollodd ei ysgoloriaeth i brifysgol haen-uchaf pan wahanwyd ei ddwy ysgwydd trwy wneud fflip ceg, a wnaeth at bwrpas mewn gwirionedd er mwyn dianc rhag pwysau ei enwogrwydd a'i boblogrwydd. Mae Troy yn cychwyn y gyfres yn ceisio ymddangos yn cŵl ac yn ymddwyn fel bwli a chwaraewr pêl-droed ystrydebol, ond oherwydd dylanwad Abed (sy'n dod yn ffrind gorau iddo yn gyflym), yn y pen draw mae'n teimlo'n gyffyrddus yn croesawu ei ochr nerdy a di-hid. 
* Ken Jeong fel Ben Chang, athro hynod ansefydlog yn Greendale. Mae gwallgofrwydd Chang yn aml yn ei arwain i ymddwyn yn eithafol heb reswm, ac fel arall mae'n yn ffrind ac yn elyn i'r grŵp astudio. 
* Chevy Chase fel Pierce Hawthorne (prif gast, cyfresi 1-4; gwestai, cyfres 5), miliwnydd sy'n cofrestru yn Greendale allan o ddiflastod ac fel ymgais oddefol i hunanddarganfod. Mae Pierce yn aml yn groes i weddill y grŵp astudio oherwydd ei haerllugrwydd, ei ddiffyg empathi a'i feddwl cul. Er gwaethaf ei natur anghymdeithasol a hunanol, mae Pierce eisiau yn enbyd i bod yn rhan â'r grŵp ac weithiau mae'n cynnig mewnwelediad a chyngor gwych, yn rhannol oherwydd perthynas emosiynol a chamweithredol ei deulu ei hun ag ef. 
* Jim Rash fel Craig Pelton (achlysurol, cyfresi 1–2; prif gast, cyfresi 3–6), deon Greendale, sydd eisiau ei ysgol i fod yn fwy tebyg i brifysgol go iawn ac y mae'n mynd i drafferthion eithafol i geisio i'w wneud yn hwyl ac yn wleidyddol gywir, wrth egluro'n aml ei benderfyniadau busnes niferus heb eu datrys. Er ei fod byth yn benodol yn sôn am ei gyfeiriadedd rhywiol (disgrifiwyd unwaith fel "pansexual imp" gan yr Is-Ddeon Robert Laybourne), mae e'n yn crossdresser brwdfrydig, ac mae e'n gwneud ymdrechion cyson ac yn cyffwrdd ac yn fflyrtio'n agored gyda Jeff. Y grŵp astudio yw hoff grŵp myfyrwyr y Deon o bell ffordd, ac mae trwy'r amser yn gwneud esgusodion i wisgo i fyny a dod i siarad â nhw.

## Episodau 

Mae'r rhan fwyaf o benodau'n cynnwys teitlau sydd wedi'u cynllunio i swnio fel enwau cyrsiau coleg fel "Cyflwyniad i Ffilm", "Anthropoleg 101" a "Caligraffeg Cydweithredol".

Darlledwyd y cyfres cyntaf am y tro cyntaf ar 17 Medi 2009, ar 9:30pm ET Dydd Iau. Ar ôl tair episod, symudwyd y sioe i ET 8:00pm. Ym mis Hydref 2009, cyhoeddwyd bod y sioe wedi'i adnewyddu am cyfres o dau ddeg dau episod llawn.

Ym mis Ionawr 2010, arbedodd NBC dair episod ychwanegol ar gyfer y tymor cyntaf, yn ei ymestyn i 25 episod. Ar 5 Mawrth 2010, adnewyddwyd *Community* am ail cyfres a'i dangos am y tro cyntaf ar 23 Medi 2010. Ar 17 Mawrth 2011, adnewyddodd NBC *Community* am drydydd cyfres. Ar 10 Mai 2012, adnewyddwyd *Ccommunity* am bedwerydd cyfres yn cynnwys 13 pennod. Ar 10 Mai 2013, adnewyddwyd y sioe am bumed cyfres. Ar 30 Mehefin 2014, cyhoeddwyd y byddai'r sioe yn dychwelyd am chweched cyfres o 13 pennod ar Yahoo! Sgrin.

### Webisodau 
Yn ogystal â'r penodau rheolaidd, cynhyrchodd NBC gyfres o webisodiau. Mae rhai yn canolbwyntio ar fywyd y Deon Pelton ac mae eraill yn cynnwys prosiect Sbaeneg, seibiannau astudio, ac Abed yn copïo bywydau ei ffrindiau a'u troi'n ffilmiau. Mae'r webisodiau hyn i'w gweld ar dudalen flaen gwefan Coleg Cymunedol Greendale ar dudalen yr Adran AV.

Ar 2 Mawrth 2012, cyhoeddwyd y byddai tri webisode animeiddiedig wedi eu darlledu yn gyfan gwbl ar Hulu yn arwain at ddychweliad y gyfres ar 15 Marth 2012. Ysgrifennwyd y webisodes hyn gan Dave Seger a Tom Kauffman o Channel 101 a'u hanimeiddio gan Animax Entertainment, a'u enw yw  ''Abed's Master Key''. Yn y webisodiau, daw Abed yn gynorthwyydd i'r Deon Pelton a rhoddir allwedd feistr i Greendale iddo.

## Cynhyrchiad 
bawd|Danny Pudi, Gillian Jacobs, Yvette Nicole Brown, Alison Brie a Joel McHale yn San Diego Comic-Con 2012
Pwysleisiodd Dan Harmon bwysigrwydd y cast i wneud cysyniad y comedi weithio. "Roedd castio yn 95 y cant o roi'r sioe at ei gilydd," meddai mewn cyfweliad. Roedd wedi gweithio gyda nifer o aelodau'r cast yn gynharach; Roedd gan Joel McHale, John Oliver, a Chevy Chase i gyd rolau cameo ym mhennod 9 o *Water and Power*, cyfres ffilm fer a gynhyrchwyd gan Harmon ar gyfer Channel 101. Roedd yr actor Chevy Chase wedi bod yn ffefryn gan Harmon ers amser maith. Er nad oedd yn ddymunol i sitcoms i ddechrau, perswadiwyd ef i gymryd y swydd  gan ansawdd ysgrifennu'r sioe. Gwelodd Harmon debygrwydd rhwng Chase a'r cymeriad y mae'n ei chwarae ar y sioe. Er bod Chase yn aml wedi cael ei wawdio am ei ddewisiadau gyrfa, credai Harmon y gallai'r rôl hon fod yn achubol: "Yr hyn sy'n gwneud Chevy a Pierce yn arwrol yw'r gwrthod hwn i stopio." Roedd rhaid i Harmon rybuddio Chase rhag chwarae "wise-ass" y ffordd y mae'n aml yn ei wneud yn ei rolau, gan fod cymeriad Pierce yn ffigwr eithaf pathetig sydd fel arfer yn gasgen y jôc ei hun.

Roedd McHale, yn adnabyddus o'r sioe siarad comedi *The Soup* ar E!, hefyd (fel Chase) wedi cael argraff da ar ysgrifennu Harmon. Dywedodd fod "sgript Dan mor ben ac ysgwyddau uwchlaw popeth arall yr oeddwn yn ei ddarllen." Apeliodd McHale at Harmon oherwydd ei ansawdd hoffus, a oedd yn caniatáu i'r cymeriad feddu ar rai nodweddion digydymdeimlad heb droi'r gwyliwr yn ei erbyn. Parhawyd â'r dull ysgrifennu hwn trwy'r pedwerydd tymor heb Harmon. Mae Harmon yn ailysgrifennu pob episod o Community, sy'n helpu iddo benthyg ei lais penodol i'r sioe. Mae aelodau o staff ysgrifennu’r *Community* wedi cynnwys Liz Cackowski, Dino Stamatopoulos, Chris McKenna, Megan Ganz, Andy Bobrow, Alex Rubens, Tim Saccardo a Matt Warburton. Yn ogystal, ysgrifennodd yr aelod cast Jim Rash, a enillodd Wobr Academi yn 2011 am gyd-ysgrifennu'r ffilm *The Descendants*, episod yn cyfres pedwar.

Mae'r sioe yn adnabyddus am ei defnydd aml o benodau thematig bob tymor, sy'n defnyddio ystrydebau a trofegau teledu fel cysyniadau un episod sy'n chwarae gydag atal anghrediniaeth wrth gynnal parhad y plot. Enghraifft o episod thematig nodedig yw " Remedial Chaos Theory"  yng nghyfres 3, lle mae'r cast yn archwilio saith realiti paralel gwahanol yr un noson, gyda'r un amrywiad allweddol yw rholyn o un dis chwe ochrog mewn gêm o Yahtzee y mae Jeff yn defnyddio i ddiswyddo aelod o'r grŵp i fynd i ôl pizza (y seithfed amrywiad yw nad oedd y dis yn cael rholio o gwbl). Themâu episodau aml yw gwyliau blwyddyn ysgol (Calan Gaeaf a'r Nadolig yw'r mwyaf aml), peli paent, a gwahanol fathau o animeiddio.

### Ffilmio 
Roedd ffilmio'r sioe yn cynnwys llawer o waith byrfyfyr, yn enwedig gan Chevy Chase. Ynglŷn â Chase, dywedodd Harmon ei fod yn “tueddu i feddwl am linellau y gallwch chi gorffen golygfeydd â nhw weithiau”. Soniodd hefyd am Joel McHale a Donald Glover, yr actorion sy'n portreadu Jeff a Troy yn y drefn honno, fel byrfyfyrwyr medrus. Defnyddiodd y gyfres y dechneg camera sengl, lle mae pob shot yn cael ei ffilmio'n unigol, gan ddefnyddio'r un camera.

### Trydydd cyfres 
Adnewyddwyd y sioe am drydydd cyfres ar 17 Mawrth 2011. Dechreuodd y ffilmio ar ei gyfer ar 25 Gorffennaf 2011. Cafodd Jim Rash, sy'n portreadu'r Deon Pelton, ei ddyrchafu i brif cymeriad ar ôl cael rôl achlysuro trwy gydol y ddau gyfres cyntaf. Cafodd Michael K. Williams ei gastio fel athro bioleg newydd y grŵp astudio, sy'n cael ei ddisgrifio fel cymeriad dwys iawn. Mae John Goodman yn ymddangos fel cymeriad achlysurol trwy gydol y tymor fel Is-Ddeon Laybourne, pennaeth ysgol atgyweirio aerdymheru Greendale, ac mae'n elyn i Dean Pelton.

Darlledwyd trydedd cyfres *Community* am y *tro* cyntaf ar 22 Medi 2011. Ar 14 Tachwedd 2011, cyhoeddodd NBC eu bod yn tynnu *Community* o’u hamserlen ganol tymor, gan ddisodli’r gyfres *30 Rock* a oedd yn ddychwelyd. Dechreuodd fans o gyfres ymgyrch i gael y sioe yn ôl ar yr awyr gan ddefnyddio Twitter, Tumblr, a Facebook, gan trwy creu hashtags megis #SaveCommunity, #SixSeasonsAndAMovie, a #OccupyNBC. Ymatebodd NBC i’r adlach trwy gyhoeddi bod y rhwydwaith yn dal i gynllunio i ffilmio ac darlledu'r 22 episod gweddill a gynlluniwyd ar ôl yr hiatws amhenodol, ac y byddai dyfiodol y gyfres yn cael ei benderfynu ar ôl i’r episodau a gynlluniwyd darlledu.

Ar 7 Rhagfyr 2011, rhyddhaodd CollegeHumor fideo o'r enw "Save Greendale (with the cast of *Community*)" gan ddefnyddio cast *Community* yn eu cymeriadau i hyrwyddo'r gyfres a'r ysgol mewn fideo â steil PSA. Ar 22 Rhagfyr 2011, creodd cefnogwyr y gyfres flach mob y tu allan i bencadlys Canolfan Rockefeller NBC yn Ninas Efrog Newydd ar gyfer Occupy NBC. Roedd y fflach mob wedi'i wisgo mewn dillad Nadolig, yn gwisgo goatees "llinell amser dywyllaf", ac yn canu "O 'Christmas Troy" o bennod y cyfres cyntaf "Comparative Religion" ac yn llafarganu "Go Greendale, go Greendale, go". Ar 6 Ionawr 2012, cyhoeddodd cadeirydd adloniant NBC, Robert Greenblatt, na chafodd *Community* ei chanslo, er na soniodd am ddyddiad dychwelyd.

Ar 21 Chwefror 2012, cyhoeddodd y crëwr Dan Harmon trwy Twitter y byddai'r trydydd cyfres yn ailddechrau ar 15 Mawrth 2012, ar yr amser rheolaidd o ddydd Iau am 8:00pm.

### Pedwerydd cyfres 
Disodlwyd crëwr a chynhyrchydd y gyfres Dan Harmon fel showrunner  y gyfres yn y bedwaredd gyfres, wrth i’r ysgrifenwyr David Guarascio a Moses Port (cyd-grewyr *Aliens in America*) cymryd yr awenau fel rhedwyr y sioe a'i chynhyrchwyr. Dywedodd Sony Pictures Television, sy’n cynhyrchu’r gyfres ynghyd â Universal Television, y byddai Harmon yn gweithio fel cynhyrchydd ymgynghori, ond honnodd Harmon na chafodd wybod am y fargen ac na fyddai’n dychwelyd mewn sefyllfa heb unrhyw uchelfreintiau gweithredol. Roedd diwedd y trydydd cyfres hefyd yn nodi sawl ymadawiad arall gan gynnwys y cynhyrchwyr gweithredol Neil Goldman a Garrett Donovan, yr ysgrifennwr / cynhyrchydd Chris McKenna a'r actor / ysgrifennwr Dino Stamatopoulos. Gadawodd cyfarwyddwyr nifer o episodau a chynhyrchwyr gweithredol Anthony a Joe Russo y sioe hefyd er mwyn cyfarwyddo *Captain America: The Winter Soldier*.

Yn gynnar ym mis Hydref 2012, gohiriodd NBC première y pedwerydd cyfres, a oedd wedi'i drefnu ar gyfer Hydref 19, 2012, heb gyhoeddi dyddiad newydd. Ar 30 Hydref  2012, cyhoeddodd NBC y byddai'r pedwerydd cyfres yn cael ei ddangos am y tro cyntaf ar 7 Chwefror 2013, gan ddychwelyd i'w slot amser gwreiddiol o ddydd Iau am 8:00pm.

Ar 21 Tachwedd 2012, cyhoeddwyd bod Chevy Chase wedi gadael y sioe trwy gytundeb ar y cyd rhwng yr actor a’r rhwydwaith. O ganlyniad i amseru a'r cytundeb a wnaed, mae cymeriad Chase, Pierce, yn absennol am ddwy episod - ni ymddangosodd yn y ddegfed episod (a gynhyrchwyd fel y nawfed), "Intro to Knots", a'r ddeuddegfed episod, "Heroic Origins". Ymddangosodd hefyd mewn rôl llais yn unig yn ye episod "Intro to Felt Surrogacy", sef yr episod olaf a gynhyrchwyd ar gyfer y tymor, ac fel rhan o'i gytundeb i adael y sioe, roedd yn ofynnol i Chase recordio'r holl sain ar gyfer y golygfeydd lle ymddangosodd ei gymeriad, ochr yn ochr â'r cymeriadau eraill, fel pyped. Roedd diweddglo'r cyfres, a ffilmiwyd allan o ddilyniant, gan mai hwn oedd yr unfed episod ar ddeg a gynhyrchwyd, yn nodi ymddangosiad olaf Chase ar y sgrin fel aelod rheolaidd o'r cast. Byddai Chase yn ymddangos mewn cameo ym première cyfres 5.

### Pumed cyfres 
chwith|bawd|225x225px| Chris McKenna ar banel *Community* yn WonderCon 2012

Ar 10 Mai 2013, adnewyddwyd y sioe am bumed cyfres. Ar 10 Mehefin cadarnhaodd Sony Television yn swyddogol ddychweliad Harmon a McKenna am y pumed cyfres. Dychwelodd Dino Stamatopoulos, Rob Schrab a'r brodyr Russo hefyd.

Fodd bynnag, penderfynodd yr aelod cast Donald Glover beidio â dychwelyd fel aelod cast amser llawn am y pumed cyfres, gan ymddangos ym mhump episod cyntaf y tair episod ar ddeg yn unig. I wneud lan am absenoldeb Glover a Chase, cafodd Jonathan Banks ei gastio yn y pumed cyfres ym mis Awst 2013 ac ymddangosodd mewn 11 o 13 episod y cyfres, gan bortreadu Buzz Hickey, athro troseddeg. Yn ogystal, ail-ymunodd John Oliver, a chwaraeodd yr Athro Duncan trwy gydol y ddau cyfres cyntaf, ei rôl yn nghyfres 5 ar gyfer nifer o episodau.

Ar 9 Mai 2014, cyhoeddodd NBC ei fod wedi canslo *Community*. Am sawl blwyddyn cyn ei ganslo, mabwysiadodd cefnogwyr y slogan "six seasons and a movie", llinell o'r episod "Paradigms of Human Memory" ynghylch etifeddiaeth obeithiol Abed o gyfres byrhoedlog NBC, *The Cape*. Gwrthodwyd cynigion i barhau â'r gyfres gan ddarparwyr ffrydio poblogaidd fel Netflix a Hulu.

### Chweched cyfres 
Ar 30 Mehefin, y diwrnod yr oedd contractau'r cast i fod i ddod i ben, cyhoeddodd Yahoo! ei fod wedi archebu chweched cyfres 13-episod i ffrydio ar Yahoo! Screen, gan gynnwys y prif gast ynghyd â'r cynhyrchwyr Dan Harmon, Chris McKenna, Russ Krasnoff, a Gary Foster. Meddai Harmon, "Rwy'n falch iawn y bydd *Community* yn dychwelyd am ei chweched cyfres ar Yahoo. . . Edrychaf ymlaen at ddod â'n sitcom NBC annwyl i gynulleidfa fwy trwy ei symud ar-lein." Cafodd Paget Brewster ei gastio fel yr ymgynghorydd Francesca "Frankie" Dart a chastiwyd Keith David fel y dyfeisiwr Elroy Patashnik. Dechreuodd y ffilmio ar gyfer cyfres chwech ar 17 Tachwedd 2014, ac ar 8 Rhagfyr 2014, dathlodd y gyfres garreg filltir 100 o epiodau. Daeth y ffilmio i ben ar 27 Mawrth 2015.

Mewn cyfweliad 3 Mehefin 2015 gyda *TV Insider*, eglurodd Dan Harmon pam y byddai cyfres chwech yn debygol o fod yr olaf o'r sioe:

"Rydym wedi ffrwydro gyda shrapnel llwyddiannus. Mae Dr. Ken nawr yn Dr. Ken. Mae'n debyg bod gan Alison ei lygaid yr ffilmau. Mae Gillian yn gweithio ar sioe Netflix. Os oedd unrhyw ffordd hydol o gwarantu bod pawb yn dychwelyd ar yr un bryd, gadewch i ni ei wneud. Ond bydd lot haws rhoi ffilm at ei gilydd na i cael nhw i gyd i ddweud "Gadewch i ni ei rhoi un mwy cyfres!"

Er gwaethaf mantra "six seasons and a movie" y sioe, ni wnaeth Yahoo farchnata cyfres chwech yn ffurfiol fel y cyfres olaf. Ar 30 Gorffennaf 2015, nododd Joel McHale fod Yahoo! "eisiau [gwneud mwy o cyfresi *Community*], ond roedd pob un o gontractau [yr actorau] i fyny ar ôl chwe blynedd." Yn ddiweddarach, eglurodd McHale ei ddatganiad trwy Twitter, gan ddweud "Nid yw *Community* wedi ei chanslo." Rhyddhaodd Yahoo ddatganiad: "Rydyn ni wedi gweld gwerth aruthrol yn ein partneriaeth â Sony ac rydyn ni'n parhau i drafod cyfleoedd i *Community* yn y dyfodol." Dywedodd Harmon y gallai "fod wedi dweud ie ar unwaith" i gyfres saith, ond penderfynodd "o ystyried cyflymder a thaflwybr yr actorion" o blaid "cael [y cast] yn ôl at ei gilydd ar gyfer ffilm anhygoel." Ar 4 Ionawr 2016, cyhoeddodd Yahoo ei fod wedi cau ei wasanaeth Yahoo Screen, ar ôl dileu $42 miliwn, gyda’i raglenni gwreiddiol yn cael eu symud i Yahoo TV er mwyn i’r cyhoedd barhau i'w gwylio.

### Ffilm 
Mewn cyfweliad yn Mehefin 2014 gyda *The Hollywood Reporter*, cadarnhaodd Zack Van Amburg o Sony Pictures Television fod ffilm *Community* yn y camau cynnar o'i ddatblygiad. Pan ofynnwyd a oedd gan Sony gynlluniau y tu hwnt i'r chweched cyfres, dywedodd Amburg:

"Does dim modd nad ydym yn gwneud ffilm nawr! Rwy'n meddwl unwaith bod gennym ffilm, gadewch i ni edrych a penderfynu faint yn fwy o *Community* mae'r byd eisiau. Byddaf yn dweud celwydd os dywedais dydyn ni heb cael rhai sgyrsiau cynnar sy'n cyffroes iawn am beth all ffilm potensial fod a pwy all ei cyfarwyddo."

Blwyddyn yn ddiweddarach, ar ôl i'r chweched tymor lapio, dywedodd Dan Harmon nad oedd yn barod i gynhyrchu ffilm ar ddiwedd y tymor:

"Dywedais wrth Yahoo, 'Ni allaf meddwl am ysgrifennu ffilm nes i mi gweld eisiau Community,' ... Roeddant eisiau gwneud ffilm yn syth, a gall Yahoo gwneud hwnna. Maen nhw fel yr NSA."

Ym mis Gorffennaf 2016, yn ystod cyfweliad â *Larry King Now*, sicrhaodd Harmon y bydd ffilm *Community* “yn digwydd”, wrth fynegi ansicrwydd ar sut i ddechrau ei chynhyrchu. Ym mis Gorffennaf 2017, mewn cyfweliad ag *Time*, nododd Harmon ynglŷn â ffilm *Comunmity*, "Yn ddiweddar cefais sgwrs gyda chyfarwyddwr a yw'r math o foi y gallai ei bwysau yn y diwydiant wneud i hynny ddigwydd. Am y tro cyntaf ers amser maith, rydw i mewn gwirionedd yn meddwl am hynny eto." Ym mis Tachwedd 2017, dywedodd Harmon wrth The Wrap ei fod ef a Justin Lin yn gweithio i wneud i'r ffilm ddigwydd.

Ym mis Ionawr 2018, nododd cyd-seren y gyfres Danny Pudi fod y cast yn dal i fod yn gyffrous am obaith o ffilm, gan nodi, "Mae gennym ni gadwyn destun fach, felly rydyn ni bob amser fel, 'Rydyn ni'n barod! Rydyn ni'n barod!'" Ar 23 Mawrth 2018, soniodd Joel McHale ei fod yn dal i fod yn obeithiol am y ffilm, wrth nodi ei fod yn teimlo y byddai dod â’r cyn-gyd-gastiwr Donald Glover yn ôl yn hanfodol i wneud y ffilm yn llwyddiant, er ei fod yn ansicr a fyddai hyn yn ymarferol. Ymhelaethodd McHale: "Byddai'n wych ei wneud, byddwn i'n ei wneud mewn munud Efrog Newydd."

Ym mis Mehefin 2019, pan ofynnwyd iddi mewn cyfweliad am gwneud ffilm *Community* dywedodd Alison Brie, "Ie, rwy'n credu y byddwn i." Gan ychwanegu, "Rwy'n golygu, 'drych, mae fel, a ydyn ni'n mynd i wneud y ffilm? Rwy'n teimlo pe bai'r ffilm Community byth yn cael ei gwneud, dylid ei gwneud ar gyfer Netflix yn unig, a byddai'n hwyl ei gwneud, ond, rwy'n credu y byddai'n well pe gallem gael pawb i'w wneud, felly rwy'n teimlo y gallai hynny ei wneud yn anodd."

## Derbyniad 
### Derbyniad beirniadol 
Derbyniodd cyfres cyntaf y sioe adolygiadau cadarnhaol ar y cyfan, gan sgorio 69 allan o 100 yn seiliedig ar 23 beirniad ar Metacritic. Galwodd David Bushman (Curadur, Teledu) o Canolfan y Cyfryngau Paley *Community* sioe newydd orau tymor yr Hydref. Rhoddodd Jonah Krakow o IGN 8.5 i'r cyfres cyntaf gan ddweud bod "*Community* yn y pen draw wedi rampio i fyny a chyflwyno straeon anhygoel yn ail hanner y gyfres."

Derbyniodd yr ail cyfres clod beirniadol uchel, gan sgorio 88 allan o 100 yn seiliedig ar 4 beirniad ar Metacritic. Graddiodd Emily Nussbaum o *New York Magazine* a Heather Havrilesky o Salon.com *Community* fel y sioe orau yn 2010. Yn rhestr 25 cyfres teledu gorau 2010 *The AV Club* daeth *Community* yn ail, gan nodi bod yr episodau gorau yw "Modern Warfare", "Cooperative Calligraphy", a "Abed's Uncontrollable Christmas". Enwodd IGN *Community* y gyfres gomedi orau yn 2010 a 2011.

chwith|bawd|220x220px|Mae Danny Pudi wedi derbyn clod beirniadol am ei berfformiad.

Parhaodd y clod am y sioe yn y trydydd cyfres, gan sgorio 81 allan o 100 yn seiliedig ar 4 beirniad ar Metacritic. Roedd hefyd ar frig y Pôl Defnyddiwr Metacritig yn y categori 'Sioe Deledu Orau 2011', gan dderbyn 3,478 o bwyntiau. Roedd *Community* ar sawl rhestr deledu gorau beirniaid; gan gynnwys ail safle yn ôl *Paste*, bumed gan HitFix a *The Huffington Post,* gyntaf gan Hulu ac yn drydydd ar 100 Gorau Popeth TV.com yn 2011.

Yn 2012, rhestrodd *Entertainment Weekly* y sioe yn #15 yn y "25 Sioe Deledu Gwlt Orau o'r 25 Mlynedd Ddiwethaf," gyda chanmoliaeth uchel: "Mae perthnasedd y gyfres ar gyfer llinellau stori uchelgeisiol, uchel eu cysyniad (ee ond ychydig o sioeau sy'n barod i ymroi episod gyfan i animeiddio stop-motion), hiwmor meta , a chyfeiriadau diwylliant pop cyson wedi ei helpu i ennill y math o dilyniant gan ffans mae'n rhaid i rai o'i gystadleuwyr comedig ar gyfradd uwch genfigenu ohono." Gwnaeth pôl defnyddiwr ar Splitsider enwi "Remedial Chaos Theory" fel y episod sitcom orau erioed, gan guro pennod *The Simpsons* "Marge vs. the Monorail".

Roedd yr adolygiadau ar gyfer y pedwerydd cyfres yn gyffredinol yn gadarnhaol, ond yn llai brwdfrydig na derbyniad y tri chyfres cyntaf. Sgoriodd 69 allan o 100 yn seiliedig ar 17 beirniad ar Metacritic. Dywedodd Verne Gay o *Newsday* fod y sioe "yn bendant dal i fod yn *Community*, yn dal yn dda ac yn dal i fod heb ddiddordeb mewn ychwanegu gwylwyr newydd." Ar y llaw arall, ysgrifennodd Alan Sepinwall o *Hitfix*, "Mae'n teimlo bod [Moses] Port, [David] Guarascio a'r awduron eraill wedi penderfynu i wrthdroi-beiriannydd y fersiwn [Dan] Harmon *Community,* ond ni allai ymdopi heb cynhwysyn coll Harmon ei hun." Mae Mike Hale o *The New York Times* wedi nodi bod y gyfres "wedi cael ei dymchwel, ei hiwmor wedi ehangu tu hwnt i gydnabyddiaeth, ac mae'r ddwy episod a ddarparwyd i'w hadolygu ... yn cael llai o chwerthin rhyngddynt nag un olygfa dda o'r hen *Community*."

Parhaodd y chweched tymor i dderbyn adolygiadau cadarnhaol, gan sgorio 78 allan o 100 yn seiliedig ar 12 adolygiad ar Metacritic, a sgorio sgôr cymeradwyo 87% ar Rotten Tomatoes, gyda'r consensws, "Er gwaethaf newidiadau cast a darlledu, mae'r *Gymuned yn* rheoli i aros ar frig ei ddosbarth hynod." Ysgrifennodd Amy Amatangelo o *The Hollywood Reporter*, "Mae popeth yr oedd cefnogwyr yn ei garu am olion *Cymuned* [...] mae'r sioe wedi trosglwyddo'n ddi-dor i leoliad ar-lein." Mae'r *Los Angeles Times* hystyried yn  Lloyd "rhywbeth arbennig" am y tymor, gan ddweud ei fod yn "byw yn ymwybyddiaeth ei adeiladu ei hun mewn rhyw fath o ffordd dirfodol ond hefyd yn ddramatig ystyrlon." *The New York Times* yn teimlo 'Hale Harmon sy'n gyfrifol "am droi i mewn i whimsicality countercultural effeithio, comedi cyflym" yn y tymor. *Amser* yn teimlo ' James Poniewozik ei yr un sioe yn hiwmor ac ansawdd, er iddo nodi yn absennol "ymdeimlad o genhadaeth ynghylch y cymeriadau. [. . . ] Efallai ei bod yn ddigon i'r *Gymuned*, yn rhydd o bwysau graddio NBC, i fyw ei hail fywyd yn rhydd i fod yn rhyfedd ac yn chwareus ac yn arbrofol."

Ers ei episod olaf, mae *Community* wedi ymddangos ar nifer o restrau sy'n pennu'r sioeau teledu gorau erioed. Yn *TV (The Book): Two Experts Pick the Greatest American Shows of All Time*, gosododd beirniaid Alan Sepinwall a Matt Zoller Seitz *Communtiy* yn rhif 54 yn eu rhestr cyfunol 100 uchaf, gan eu gosod yn yr adran sy'n dwyn y teitl "Groundbreakers and Workhorses." Yn 2017, gosododd IGN y sioe yn y 51fed safle yn ei 100 safle uchaf o sioeau teledu, gyda'r awdur Jonathon Dornbush yn ei ddisgrifio "fel llythyr cariad meta i'r ffilmiau a'r sioeau a ysbrydolodd ef a'i grewr, Dan Harmon."

## Cyfeiriadau 
Categori:Cyflwyniadau rhaglenni teledu 2009
Categori:Rhaglenni teledu Americanaidd
Categori:Rhaglenni teledu NBC
Categori:Rhaglenni teledu Saesneg o'r Unol Daleithiau